ananddey/assamese-wiki-corpus huggingface dataset:
ৰূপসী বিমানবন্দৰ

ৰূপসী বিমানবন্দৰ অসমৰ কোকৰাঝাৰ জিলাত অৱস্থিত এটা বিমানবন্দৰ। বিমানবন্দৰটো ধুবুৰী চহৰৰ পৰা প্ৰায় ২৩ কিঃমিঃ দূৰত্বত অৱস্থিত।

২০১৮-ৰ মে' মাহত, ট্ৰানজিটকৰ উড়ান প্ৰকল্পৰ দ্বিতীয় ৰাউণ্ডৰ অধিনত ৰূপসীৰ পৰা গুৱাহাটী বিমানবন্দৰত বিমান পৰিচালনা কৰাৰ চুক্তি দিয়া হৈছিল। অসমৰ মুখ্যমন্ত্ৰী সৰ্বানান্দ সোণোৱালে ২২ ফেব্ৰুৱাৰী ২০১৯-ত পৰিকল্পৰ ভিত্তিত আধাৰশিলা স্থাপন কৰিছিল। আনুমানিক ৭০ কোটি টকা ব্যয় কৰা হৈছে বিমানবন্দৰৰ এটিআৰ-৭২ ধৰণৰ বিমানৰ পৰিচালনাৰ বাবে, ৩,৫০০ বৰ্গমিটাৰ টাৰ্মিনাল ভৱন সহ অৱগাঁথনি ২০১৯ চনৰ অক্টোবৰৰ মাজত তৈয়াৰ কৰা হৈছিল। এএআই আৰু আইএএফ মৰ্চাভাৱে চিভিল আৰু সামৰিক উভয় কামত বিমানবন্দৰটো তৈয়াৰ কৰিব। বিমান বাহিনী বিমানযুদ্ধৰ বিমান চালনা সক্ষম কৰিবলৈ উৰণপথ দহ হেজাৰ ফুট বঢ়োৱাৰ সম্ভাব্যতাও মূল্যায়ন কৰিছে।

বিমানবন্দৰটো সমুদ্ৰ স্তৰৰ পৰা ইয়াৰ উচ্চতা আৰু ইয়াৰ আয়তন। ইয়াত এটা পকা উৰণপথ নিৰ্ধাৰণ কৰা হৈছে ০৫/২৩।

সা-সুবিধা

ৰূপসী বিমানবন্দৰৰ পৃষ্ঠকালি ৪৪৭ একৰ (১৮১ হেক্টৰ)। সাগৰ পৃষ্ঠৰ পৰা ইয়াৰ গড় উচ্চতা ১৩১ ফুট (৪০ মিটাৰ)। বিমানবন্দৰটোত ৬০০০ ফুট (১৮২৯ মিটাৰ) দীঘল আৰু ১৫০ ফুট (৪৬ মিটাৰ) বহল এটা ০৫/২৩ ধৰণৰ পকী উৰণপথ আছে।
}

তথ্যসূত্ৰ

শ্ৰেণী:অসমৰ বিমানবন্দৰ
শ্ৰেণী:কোকৰাঝাৰ জিলা
আক্সা শ্বেইখ

আক্সা শ্বেইখ (জন্ম: ১৯৮৩) হৈছে জামিয়া হামদাৰ্ড, নতুন দিল্লীৰ হামদাৰ্ড ইনষ্টিটিউট অৱ মেডিকেল ছায়েন্সেস এণ্ড ৰিচাৰ্চৰ কমিউনিটি মেডিচিন বিভাগৰ প্ৰফেছৰ। তেওঁ এজন ট্ৰান্সজেণ্ডাৰ মহিলা আৰু ট্ৰান্সজেণ্ডাৰ অধিকাৰ সক্ৰিয় ব্যক্তি।

প্ৰাথমিক জীৱন আৰু পটভূমি

শ্বেইখ মুম্বাইৰ দক্ষিণ অংশৰ ইছলামপুৰাত জন্ম গ্ৰহণ কৰিছিল, য’ত সামাজিক নিয়ম আৰু লৈঙ্গিক প্ৰত্যাশা গভীৰভাৱে থকা। সৰুৰেপৰা তেওঁৰ লৈঙ্গিক পৰিচয় সেইবোৰ প্ৰত্যাশাৰ সৈতে মিল নখাইছিল। তেওঁ মেহেন্দী লগোৱা আৰু ছোৱালীৰ সৈতে খেলিবলৈ যোৱা যেনে লিংগ বৈচিত্ৰ্য আচৰণৰ বাবে বুলিং আৰু অব্যৱহাৰক সন্মুখীন হৈছিল।

২০০৩ চনত, কিং এডৱাৰ্ড মেম’ৰিয়েল হস্পিতাল আৰু ছেথ গৰধান্দাস সুন্দেৰদাস মেডিকেল কলেজত চিকিৎসা শিক্ষা গ্ৰহণৰ সময়ত শ্বেইখ তেওঁ সময়ৰ চিকিৎসা সাহিত্য অধ্যয়ন কৰি নিজৰ লৈঙ্গিক পৰিচয় বুজি পোৱাৰ চেষ্টা কৰিছিল। তেওঁ “gender identity disorder” শীৰ্ষক শব্দৰ সৈতে অসন্তুষ্ট আছিল, কিন্তু নিজকে ট্ৰান্স মহিলা হিচাপে চিনাক্ত কৰিছিল।

লৈঙ্গিক পৰিৱৰ্তন আৰু সক্ৰিয়তা

এক মহিলা হিচাপে সামাজিক জীৱন-যাপন কৰিবলৈ ইচ্ছা কৰি শ্বেইখ নিজৰ মাতৃ-পিতৃৰ ওচৰত আহি নিজ পৰিচয় প্ৰকাশ কৰে। আৰু হৰম’ন থেৰাপী আৰু বিভিন্ন লিংগ-সংশোধন চাৰ্জাৰীৰ সহায়ত চিকিৎসা গ্ৰহণ কৰিছিল, যেনে ব্ৰেষ্ট আগমেণ্টেশ। তেওঁৰ পৰিৱৰ্তনৰ সময়ছোৱাত শ্বেইখ নিজৰ অভিজ্ঞতা ছাত্ৰ-ছাত্ৰী আৰু ৰোগীক লগত আলোচনা কৰিছিল। শ্বেইখে চিকিৎসক সতেন্দ্ৰ সিং আৰু সঞ্জয় শৰ্মাৰ সৈতে মিলি দিল্লী শিশু অধিকাৰ সুৰক্ষা আয়োগক আবেদন জনাই দিল্লী চৰকাৰক অনাৱশ্যকীয় ইণ্টাৰছেক্স চিকিৎসা হস্তক্ষেপ নিষিদ্ধ কৰিবলৈ পৰামৰ্শ দিবলৈ সক্ষম হৈছিল।

তথ্যসূত্ৰ

অধিক পঢ়ক

শ্ৰেণী:ভাৰতীয় ট্ৰান্সজেণ্ডাৰ মহিলা
টিক টিক চৰাই

টিক টিক চৰাই (, বৈজ্ঞানিক নাম: Cisticola exilis)ভাৰতৰ পৰা অষ্ট্ৰেলিয়া পৰ্যন্ত বিস্তৃত হৈ থকা সৰু আকাৰৰ এবিধ 'warbler' চৰাই।

বিৱৰণ

পূৰ্ণবয়স্ক মতা টিক টিক চৰাইৰ প্ৰজননৰ সময়ত মূৰ,ডিঙি আৰু বুকু অংশত উজ্জ্বল সোণালী-কমলা বৰণ ধৰে। ইয়াৰ নেজডাল শীতকালতকৈ ছুটি হৈ পৰে।

বিতৰণ

এই চৰাইবিধ প্ৰধানকৈ ভাৰত আৰু অষ্ট্ৰেলিয়াত দেখা পোৱা যায়। ভাৰতবৰ্ষত ইহঁতক উত্তৰ-পূব ভাৰতত সতকাই দেখা যায়।

বাসস্থান

টিক টিক চৰাই ঘাইকৈ জলাহ ভূমিৰ ওখ ঘাঁহনিৰ আশে পাশে বাস কৰা দেখা যায়।

আচৰণ

খাদ্য

প্ৰজনন

এই চৰাইবিধক চৰাইসমূহৰ ভিতৰত সৰ্বশ্ৰেষ্ঠ দৰ্জী (tailor) সমূহৰ ভিতৰত অন্যতম বুলি ধৰা হয়। তথ্য অনুসৰি টিক টিক চৰায়ে বাহটো চুৰ কৰা মকৰাৰ জালেৰে সুন্দৰকৈ চিলাই বান্ধি ৰাখে।

তথ্যসূত্ৰ

শ্ৰেণী:শালিকা
শ্ৰেণী:অসমৰ চৰাই
মোলাকালমুৰু শাৰী

মোলাকালমুৰু শাৰী, যাক কৰ্ণাটক কাঞ্চিপুৰম বুলিও কোৱা হয়, ভাৰতৰ কৰ্ণাটকৰ চিত্ৰদুৰ্গা জিলাৰ মোলাকালমুৰুত বোৱা পৰম্পৰাগত ৰেচমৰ শাৰী। In 2011, it was granted a Geographical Indication tag ২০১১ চনত ইয়াক ভৌগোলিক সূচক টেগ প্ৰদান কৰা হয় আৰু ইয়াৰ টেগ নম্বৰ ৫৩। ইয়াৰ মটিফসমূহৰ ভিতৰত আছে ফল-মূল, জীৱ-জন্তু আৰু ফুল।

তথ্যসূত্ৰ

শ্ৰেণী:ভৌগোলিক স্বীকৃতি
শ্ৰেণী:বস্ত্ৰ
মৰিয়ম ৰায়েদ

মৰিয়ম ৰায়েদ হৈছে মানৱ অধিকাৰৰ এগৰাকী আফগান সমৰ্থক৷ আফগানিস্তানৰ মহিলা আৰু যুৱক-যুৱতীসকলৰ সবলীকৰণৰ ওপৰত গুৰুত্ব আৰোপ কৰি শান্তি, স্বাধীনতা আৰু সমতাৰ ক্ষেত্ৰত আগবঢ়োৱা অৱদানৰ বাবে তেওঁ পৰিচিত । ৰায়েডৰ পোষকতা আফগানিস্তানত তালিবানৰ প্ৰথম শাসনৰ সময়ত ডাঙৰ হোৱাৰ অভিজ্ঞতাৰ ওপৰত ভিত্তি কৰি গঢ় লৈ উঠিছে, যিয়ে শান্তি আৰু নিৰাপত্তাৰ ওপৰত লিংগ অন্তৰ্ভুক্ত আলোচনাৰ প্ৰতি তেওঁৰ দায়বদ্ধতাক অৱগত কৰিছে।

প্ৰাৰম্ভিক জীৱন আৰু শিক্ষা

আফগানিস্তানত জন্মগ্ৰহণ কৰি ডাঙৰ-দীঘল হোৱা ৰায়েডে কাবুল বিশ্ববিদ্যালয়ত স্নাতক ডিগ্ৰী লাভ কৰে আৰু তাৰ পৰাই সমাজবিজ্ঞান আৰু দৰ্শনত স্নাতক ডিগ্ৰী লাভ কৰে। পিছলৈ একেখন প্ৰতিষ্ঠানৰ পৰাই লিংগ আৰু মহিলা অধ্যয়নত স্নাতকোত্তৰ ডিগ্ৰী লাভ কৰে। ফুলব্ৰাইটৰ পণ্ডিত হিচাপে তেওঁ আমেৰিকাৰ জৰ্জটাউন বিশ্ববিদ্যালয়ত শাসন আৰু গণতন্ত্ৰৰ বিশেষজ্ঞতাৰে অধিক শিক্ষা গ্ৰহণ কৰে। তেওঁৰ অধ্যয়ন প্ৰতিষ্ঠান নিৰ্মাণ, শাসন সহায়, আৰু প্ৰতিষ্ঠানিক ভংগুৰতা, সংঘাত আৰু সম্প্ৰদায়ৰ স্থিতিস্থাপকতাৰ বিশ্লেষণৰ ওপৰত কেন্দ্ৰিত আছিল। ৰেইডৰ শৈক্ষিক অভিজ্ঞতাৰ ভিতৰত আছে ইৰাছমাছ প্লাছ কাৰ্যসূচীত অংশগ্ৰহণ, পোলেণ্ড আৰু জাৰ্মানীত অধ্যয়ন। দাৰী পাৰ্চী আৰু পাষ্টো ভাষাত পাকৈত আৰু আৰবী আৰু উৰ্দু ভাষাত তেওঁৰ জ্ঞান আছে।

কৰ্মজীৱন

ৰআয়েডে আফগানিস্তানৰ শান্তি ৰাজ্যিক মন্ত্ৰালয়ৰ বৈদেশিক সম্পৰ্ক আৰু মানৱ অধিকাৰৰ উপ-সঞ্চালক হিচাপে কাৰ্যনিৰ্বাহ কৰি আহিছে, য’ত তেওঁ শান্তি আৰু নিৰাপত্তাৰ আলোচনাত মহিলাৰ অধিকাৰক অন্তৰ্ভুক্ত কৰাৰ কাম কৰিছিল। গৱেষণা আৰু পোষকতাৰ ক্ষেত্ৰত লিংগকেন্দ্ৰিক দৃষ্টিভংগীৰ জৰিয়তে শান্তি আৰু স্থিতিশীলতা বৃদ্ধি কৰাৰ লক্ষ্যৰে তেওঁ আফগানিস্তান মহিলা চিন্তাধাৰাৰ প্ৰতিষ্ঠা কৰিছিল। ইয়াৰ উপৰিও ৰায়েডে গণতন্ত্ৰ, মহিলাৰ শিক্ষা আৰু সংবাদ মাধ্যমৰ স্বাধীনতাৰ পোষকতা কৰা অলাভজনক সংস্থা ডেম'ক্ৰেচি পেনৰ সহ-প্ৰতিষ্ঠাপক আছিল।

মহিলা আন্দোলনসমূহৰ মাজত আন্তঃৰাষ্ট্ৰীয় সংহতিৰ পোষকতা আৰু আফগানিস্তান, ইৰাণ আৰু স্বৈৰাচাৰী শাসনৰ অধীনত থকা অঞ্চলসমূহৰ মহিলাসকলে সন্মুখীন হোৱা প্ৰত্যাহ্বানসমূহ মোকাবিলা কৰাৰ পোষকতা কৰিছে। ৰায়েডে মহিলাৰ মৰ্যাদা আৰু সমতা বৃদ্ধিৰ বাবে বিশ্বব্যাপী আলোচনাত প্ৰান্তীয় কণ্ঠক অন্তৰ্ভুক্ত কৰাত গুৰুত্ব আৰোপ কৰে।.

তথ্যসূত্ৰ

শ্ৰেণী:সমাজকৰ্মী
শ্ৰেণী:আফগান মহিলা সমাজকৰ্মী
দক্ষা ব্যাস

দক্ষা ব্যাস (ইংৰাজী: Daksha Vyas; জন্ম: ২৬ ডিচেম্বৰ ১৯৪১) ভাৰতৰ গুজৰাটৰ এগৰাকী গুজৰাটী ভাষাৰ কবি, সমালোচক আৰু সম্পাদক। ১৯৭৮ চনত তেওঁ স্বাতন্ত্ৰ্যোত্তৰ গুজৰাটী কবিতা: পৰিদৰ্শন শীৰ্ষক গৱেষণা পত্ৰৰ বাবে পিএইচডি ডিগ্ৰী লাভ কৰিছিল।

জীৱনী

১৯৪১ চনৰ ২৬ ডিচেম্বৰত গুজৰাটৰ ব্যৰাত (বৰ্তমান তাপী জিলাত) দক্ষা ব্যাসৰ জন্ম হৈছিল। তেওঁ ব্যৰাতে প্ৰাথমিক আৰু মাধ্যমিক শিক্ষা সম্পূৰ্ণ কৰে। তেওঁ ১৯৬২ চনত চুৰাটৰ পৰা স্নাতক ডিগ্ৰী, ১৯৬৫ চনত স্নাতকোত্তৰ ডিগ্ৰী লাভ কৰে। ১৯৭৮ চনত তেওঁ স্বাতন্ত্ৰ্যোত্তৰ গুজৰাটী কবিতা: পৰিদৰ্শন শীৰ্ষক গৱেষণা পত্ৰৰ বাবে পিএইচডি ডিগ্ৰী লাভ কৰিছিল। তেওঁ ১৯৬৭ চনৰ পৰা ১৯৭৩ চনলৈ পোৰবন্দৰৰ গুৰুকুল মহিলা কলেজত গুজৰাটী ভাষা অধ্যাপনা কৰিছিল আৰু পৰৱৰ্তী সময়ত ১৯৭৩ চনৰ পৰা অৱসৰলৈকে ব্যৰাৰ আৰ্টছ কলেজত অধ্যাপনা কৰে।

সাহিত্য কৰ্ম

দক্ষা ব্যাস এগৰাকী কবি, সমালোচক আৰু সম্পাদক।

অল্পনা (২০০০) তেওঁৰ কবিতা সংকলন। তেওঁৰ সমালোচনামূলক গ্ৰন্থসমূহৰ ভিতৰত আছে— ভাৱপ্ৰতিভাৱ (১৯৮১), সৌন্দৰ্যদৰ্শী কবিও (১৯৮৪), ৰূপক গ্ৰন্থি (১৯৮৮), অনুসৰ্গ (১৯৯৮), আদিবাসী সমাজ (২০০১) আৰু পৰিপ্ৰেক্ষণ (২০০৪)। আত্মনে আজৱালে (২০০৪) তেওঁৰ এক দৰ্শনশাস্ত্ৰ সম্পৰ্কীয় গ্ৰন্থ। তেওঁ তত্ত্বচৰ্চা (১৯৮৮), চল মন ব্যৰা নগৰী (১৯৯৭) আৰু সৰজকনা সান্নিধ্যে সম্পাদনা কৰিছে। তেওঁৰ গ্ৰন্থ সৌন্দৰ্যদৰ্শী কবিও-ত ১৯৫০ চনৰ চাৰিজন অগ্ৰণী কবি— ৰাজেন্দ্ৰ শ্বাহ, নিৰঞ্জন ভগত, উশ্নছ আৰু জয়ন্ত পাঠকৰ কাব্যকৃতিৰ অধ্যয়ন আৰু সমালোচনা আগবঢ়োৱা হৈছে। সন্মুখম তেওঁৰ আন এক উল্লেখযোগ্য গ্ৰন্থ।

তথ্যসূত্ৰ

শ্ৰেণী:ভাৰতীয় মহিলা কবি
থাইৰইড হৰম'ন

থাইৰইড হৰম'ন হ'ল মানৱ শৰীৰৰ বাবে অতিকৈ প্ৰয়োজনীয় একপ্ৰকাৰৰ হৰম'ন। থাইৰয়ড নামৰ অন্তঃস্ৰাৱী গ্ৰন্থিয়ে এই হৰম'ন নিঃসৃত কৰে। এই হৰম'নে আমাৰ শৰীৰৰ পৰিপুষ্টি আৰু বৰ্ধনকে (Growth and Development) ধৰি শৰীৰৰ অতিকে প্ৰয়োজনীয় কিছুমান প্ৰক্ৰিয়াত অংশগ্ৰহণ কৰে।

থাইৰইড গ্ৰন্থি

আমাৰ শৰীৰৰ ডিঙিৰ স্বৰযন্ত্ৰৰ ঠিক তলতে থাইৰইড গ্ৰন্থি অৱস্থিত। এই গ্ৰন্থি দুটা ভাগত বিভক্ত - সোঁ গ্ৰন্থি ( lobe) আৰু বাঁও গ্ৰন্থি ( lobe)। এই গ্ৰন্থিৰ ওজন প্ৰায় ২৫ গ্ৰাম। সাধাৰণতে মহিলাৰ থাইৰইড গ্ৰন্থিৰ আকাৰ পুৰুষৰ থাইৰইড গ্ৰন্থিতকৈ বেছি।

শৰীৰৰ প্ৰয়োজনীয়তা

ডিঙিত থকা থাইৰইড গ্ৰন্থিয়ে দুই ধৰণৰ থাইৰইড হৰম'ন নিসৃত কৰে - এবিধ হৈছে "থাইৰক্সিন" আৰু অন্যবিধ "ট্ৰাইআইড-থাইৰনিন"। চমুকৈ এই দুবিধ হৰম'নক T4 আৰু T3 বোলা হয়।
থাইৰইড হৰম'ন উৎপাদনৰ সময়ত অতিকৈ প্ৰয়োজনীয় এবিধ মৌল হৈছে আয়'ডিন। সেয়েহে আয়,ডিনৰ অভাৱ ঘটিলে হৰম'ন উৎপাদনত তাৰতম্য ঘটে আৰু শৰীৰত ইয়াৰ প্ৰভাৱ পৰে। আজিকালি অৱশ্যে আয়'ডিন যুক্ত নিমখ ব্যৱহাৰে এই সমস্যাৰ বহুখিনি লাঘৱ ঘটাইছে।

থাইৰইড হৰম'নে মানৱ শৰীৰৰ পৰিপাক ক্ৰিয়াক (Metabolism) গতিশীল কৰি তোলে। প্ৰ'টিন পৰিপাকৰ জৰিয়তে থাইৰইড হৰম'নে শিশুৰ শাৰীৰিক আৰু মানসিক বিকাশত অৰিহণা যোগায়।

থাইৰইড হৰম'নে শৰীৰৰ হৃদযন্ত্ৰ আৰু ৰক্ত সঞ্চালন পদ্ধতিৰ ওপৰত প্ৰভাৱ বিস্তাৰ কৰে। এই হৰম'নৰ প্ৰভাৱত হৃদযন্ত্ৰৰ গতিবেগ আৰু শক্তি বৃদ্ধি হয়।

কেন্দ্ৰীয় স্নায়বিক প্ৰণালীক (Central Nervous System) সুসংহত কৰি থাইৰইড হৰম'নে স্নায়ুতন্ত্ৰ নিয়ন্ত্ৰণ কৰি ৰাখে। তদুপৰি শ্বাস-প্ৰশ্বাস প্ৰণালী,পেশীকলা পদ্ধতিৰ (Musculoskeletal System) ওপৰতো T3 আৰু T4 হৰম'নৰ প্ৰভাৱ পৰে।

অনিয়মীয়া ঋতুস্ৰাব,পুৰুষ আৰু মহিলাৰ প্ৰজনন ক্ষমতা এই সকলো থাইৰইড হৰম'নৰ ওপৰতে নিৰ্ভৰশীল। ]]

অভাৱজনিত ৰোগ

থাইৰইড হৰম'নৰ অভাৱত হোৱা এবিধ ৰোগ হৈছে 'গইটাৰ'। আমাৰ সমাজত ইয়াক 'গৰল' ৰোগ বুলি আখ্যা দিয়া হয়। এই ৰোগ হ'লে থাইৰইড গ্ৰন্থিৰ আকাৰ বৃদ্ধি হব আৰু ডিঙিটো ফুলি যায়। থাইৰইড হৰম'নৰ অভাৱত হোৱা অন্য এবিধ ৰোগ হৈছে 'Myxedema'। এই ৰোগ হ'লে শৰীৰৰ বিভিন্ন অংশ,যেনে - মুখ,ভৰি আদি ফুলে। Myxedema সাধাৰণতে মহিলা ৰোগীৰ ক্ষেত্ৰত বেছিকৈ হোৱা দেখা যায়। জন্মলগ্নৰেপৰা থাইৰইড হৰম'নৰ অভাৱ হ'লে শিশুৰ শাৰীৰিক আৰু মানসিক বৃদ্ধি বাধাগ্ৰস্ত হয়। এই অৱস্থাটোক 'Cretinism' বোলা হয়।

বৃদ্ধিজনিত ৰোগ

থাইৰইড হৰম'নৰ আধিক্যই শৰীৰত সৃষ্টি কৰা অৱস্থাটোক থাইৰটক্সিকছিছ বোলা হয়। এই ৰোগৰ প্ৰভাৱ চকুৰ ওপৰত পৰে। তদুপৰি ৰোগীৰ অত্যধিক ভোক লাগে আৰু শৰীৰৰ বিভিন্ন অংশৰ কঁপনি (Tremor) হয়। থাইৰইড হৰম'নৰ বৃদ্ধিজনিত অথবা অভাৱজনিত দুয়োধৰণৰ ৰোগৰে উচ্চ চিকিৎসা বৰ্তমান আবিষ্কাৰ হৈছে। ঔষধ তথা শল্য চিকিৎসাৰ দ্বাৰা এই ৰোগসমূহৰ সমাধান কৰা হয়। সাৱধানতাসমূহৰ ভিতৰত আয়ডিনযুক্ত আহাৰ গ্ৰহণ উল্লেখযোগ্য।

তথ্য সংগ্ৰহ

বাহ্যিক সংযোগ

Find TH response elements in DNA sequences.
Triiodothyronine bound to proteins in the PDB
Thyroxine bound to proteins in the PDB
T4 at Lab Tests Online
Thyroid hormone treatment in thyroid disease
Thyroid Hormone Treatment Brochure by the American Thyroid Association
Elaborate article about the use of thyroid drugs Written by an MD
Thyroid Disease Manager Collection of elaborate medical articles on thyroid disease, including information on thyroid hormones

শ্ৰেণী:হৰম'ন
২৫ জুলাই

উল্লেখযোগ্য ঘটনাৱলী

১৯৫৮ - ইণ্ডিয়ান ইনষ্টিটিউট অৱ টেকন'ল'জি, বোম্বাই ( মোম্বাই) উদ্বোধন হয়।
১৯৭৭ - ভাৰতৰ কাৰ্যবাহী ৰাষ্ট্ৰপতি ‘‘বাছাপ্পা দানাপ্পা জাত্তি’’ৰ কাৰ্যকাল অন্ত পৰিছিল। আজি ভাৰতবৰ্ষৰ আন কেইজনমান ৰাষ্ট্ৰপতিৰো কাৰ্যকালৰ উল্লেখযোগ্য দিন। তেখেতলোকৰ কাৰ্যকাল আৰম্ভ আৰু সামৰণি আজিৰ তাৰিখতে হৈছিল। তেখেতলোক হ’ল:
১৯৭৭-১৯৮২ - নীলম সঞ্জীৱ ৰেড্ডি
১৯৮২-১৯৮৭ - জাইল সিং
১৯৮৭-১৯৯২ - ৰামাস্বামী ভেঙ্কটৰমন
১৯৯২-১৯৯৭ - শঙ্কৰ দয়াল শৰ্মা
১৯৯৭-২০০২ - কে আৰ নাৰায়ণন
২০০২-২০০৭ - এ. পি. জে. আব্দুল কালাম
২০০৭-২০১২ - প্ৰতিভা দেৱী সিং পাটিল
২০১২-২০১৭ - প্ৰণৱ মুখাৰ্জী
২০১৭-২০২২ - ৰাম নাথ কোৱিন্দ
২০২২ - দ্ৰৌপদী মূৰ্মু, বৰ্তমানৰ ৰাষ্ট্ৰপতি, কাৰ্যকাল আৰম্ভ হৈ চলি আছে।
১৯৮৭ - ৰাজীৱ গান্ধীৰ বৈদেশিক পৰিক্ৰমা মন্ত্ৰী হিচাপে কাৰ্যকাল আৰম্ভণি হয়।
২০০৯ - মাইক্ৰ'ছ'ফটৰ অধ্যক্ষ বিল গেট্‌ছলৈ ইন্দিৰা গান্ধী শান্তি পুৰস্কাৰ আগবঢ়োৱা হয়।
২০১২ - হেছাম কান্দিল ইজিপ্তৰ নতুন প্ৰধানমন্ত্ৰী ৰূপে নিৰ্বাচিত হয়।

জন্ম

১৮৭৫ - বিখ্যাত ইংৰাজ চিকাৰী জিম কৰবেট, লগতে লেখক আৰু প্ৰকৃতিবিদ।
১৯২০ - ৰ'জেলিণ্ড ফ্ৰেংকলিন, ব্ৰিটিছ ৰসায়ন বিজ্ঞানী আৰু এক্স ৰে'-ক্ৰিষ্টেল'গ্ৰাফাৰ (ইংঃ X-ray crystallographer)। (মৃঃ ১৯৫৮)
১৯২৯ - সোমনাথ চেটাৰ্জি, ৰাজনেতা, চতুৰ্দশ লোকসভাৰ অধ্য়ক্ষ।
১৯৮৭ - লুইজ জয় ব্ৰাউন, বিশ্বৰ প্ৰথম টে'ষ্ট টিউব শিশু।

মৃত্যু

১৮৩৪ - ছেমুয়েল টেইলৰ ক'লাৰিজ ব্ৰিটিছ ৰোমাণ্টিক কবি।
১৯৯১ - নিপ বৰুৱা, বিশিষ্ট অসমীয়া চলচ্চিত্ৰ পৰিচালক। স্মৃতিৰ পৰশৰ যোগেদি অসমীয়া বোলছবি জগতত পৰিচালক হিচাপে আত্মপ্ৰকাশ কৰা বৰুৱাৰ উল্লেখযোগ্য আন কেইখনমান চলচ্চিত্ৰ হ’ল আজলী নবৌ, ককাদেউতা নাতি আৰু হাতী, এণ্টনি মোৰ নাম, বৰুৱাৰ সংসাৰ আদি।
২০০১ - দস্যু ৰাণী ফুলন দেৱী, দস্যু তথা পৰৱৰ্তী পৰ্যায়ৰ ভাৰতীয় লোকসভাৰ এগৰাকী সাংসদ।
২০০৬ - পদুম বৰুৱা, অসমৰ এজন প্ৰসিদ্ধ চলচ্চিত্ৰ পৰিচালক আৰু সংগীত পৰিচালক। তেখেতে পৰিচালনা কৰা একমাত্ৰ অসমীয়া চলচ্চিত্ৰখন হৈছে গঙা চিলনীৰ পাখি। ১৯৭৬ চনত এই চলচ্চিত্ৰখনে মুক্তি লাভ কৰিছিল।

দিৱস

বাহ্যিক সংযোগ

বিবিচি: এই দিনত
আন্তৰ্জাতিক একক পদ্ধতি

আন্তৰ্জাতিক একক পদ্ধতি সংক্ষেপে SI (ফৰাচী ভাষাত Système International) একক নামে পৰিচিত। মেট্ৰিক এককৰ আধুনিক সংস্কৰণ হল SI একক। দৈনন্দিন জীৱনৰ ব্যৱসায় আৰু বিজ্ঞানত পৃথিৱীৰ সবাতোকৈ বেছি বহুলভাৱে ব্যৱহৃত একক পদ্ধতি।

১৯৬০ চনত SI একক অৰ্থাৎ মিটাৰ-কিলোগ্ৰাম-ছেকেণ্ড (MKS) পদ্ধতি চেণ্টিমিটাৰ-গ্ৰাম-ছেকেণ্ড (CGS) বা Metric এককৰ পৰিবৰ্তে ব্যৱহাৰ আৰম্ভ হয়।

SI মৌলিক একক সমূহ

আন্তৰ্জাতিক একক পদ্ধতিয়ে (International System of Units) (SI) সাতটা মৌলিক ভৌত একক চিহ্নিত কৰিছে যাৰ পৰা অন্যান্য যৌগিক একক সমূহক বৰ্ণনা কৰিব পাৰি। এই সাতটা মৌলিক একক "SI বৰ্ণিত একক (SI derived units)” বা "SI একক” নামে পৰিচিত।
তলত উল্লেখিত এককসমূহ হল মৌলিক SI একক। মাত্ৰাৰ দিশৰ পৰা ইহঁত স্বাধীন।

নাম
চিহ্ন
ৰাশি
বৰ্ণনা
উৎপত্তি

কিলোগ্ৰাম
kg
ভৰ
ফ্ৰান্সৰ সভ্ৰত Bureau International des Poids et Mesures (BIPM) ত সংৰক্ষিত প্লেটিনাম-ইৰিডিয়াম সংকৰ ধাতুৰে তৈয়াৰ কৰা এটা চুঙাৰ ভৰক ১ কিলোগ্ৰাম বোলে। এই চুঙাৰ ব্যাস ৩.৯ চেন্টিমিটাৰ আৰু উচ্চতা ৩.৯ চেন্টিমিটাৰ।

ছেকেণ্ড
s
সময়
শূন্য কেলভিন তাপমাত্ৰাত এটি অনুত্তেজিত চিজিয়াম ১৩৩ পৰমাণুৰ ৯,১৯২,৬৩১,৭৭০ টা স্পন্দন সম্পন্ন কৰিবলৈ যিমান সময় লাগে তাকে ১ ছেকেণ্ড বোলে।
Defined by: 13th CGPM (1967-1968) Resolution 1, CR 103
২৪ ঘন্টায় এক দিন, ৬০ মিনিটে এক ঘণ্টা আকৌ ৬০ ছেকেণ্ডে এক মিনিট।
এক ছেকেণ্ড হল এদিনৰ ১/(২৪×৬০×৬০) অংশ।
মিটাৰ
m
দূৰত্ব

১/২৯,৯৭,৯২,৪৫৮ ছেকেণ্ডত বায়ু শূন্য স্থানত পোহৰে যিমান পথ অতিক্ৰম কৰে তাকে এক মিটাৰ বোলে আৰু ই ১০০ চেন্টিমিটাৰৰ সমান(প্ৰায় ৩৯.৩৭ ইঞ্চি)।
Defined by: 17th CGPM (1983) Resolution 1, CR 97

পৃথিৱীৰ বিষুৱৰেখাৰ পৰা পেৰিছৰ ওপৰৰ পৰা উত্তৰমেৰুগামী কাল্পনিক ৰেখাৰ ১/১,০০,০০,০০০
অংশ হল এক মিটাৰ।

এম্পিয়াৰ
A
বৈদুতিক প্ৰৱাহ
বায়ুশূন্য স্থানত এক মিটাৰ দূৰত্বত অৱস্থিত অসীম দৈৰ্ঘ্যৰ আৰু উপেক্ষণীয় প্ৰস্থচ্ছেদৰ দুটি সমান্তৰাল সৰল পৰিবাহীৰ প্ৰত্যেকতে যিমান পৰিমাণৰ বিদ্যুৎ প্ৰৱাহ ঘটালে পৰস্পৰৰ মাজত প্ৰতি মিটাৰ দৈৰ্ঘ্যত ২×১০−৭ নিউটন বল উৎপন্ন হলে তাক ১ এম্পিয়াৰ বোলে।

কেলভিন
K
তাপমাত্ৰা
পানীৰ তিনি বিন্দুয় (অৰ্থাৎ যি তাপমাত্ৰাত পানী কঠিন, তৰল আৰু গেছীয় - এই তিনিওটা অৱস্থাতেই থাকে) তাপমাত্ৰাৰ ১/২৭৩.১৬ অংশ হল এক কেলভিন।
Defined by: 13th CGPM (1967) Resolution 4, CR 104

সমুদ্ৰ পৃষ্ঠত পানীৰ হিমাংক আৰু উতলাংকৰ মধ্যবৰ্তী তাপমাত্ৰাৰ ১/১০০ অংশ হল ১ কেলভিন।
ম'ল
mol
পদাৰ্থৰ পৰিমাণ
যিমান পৰিমাণ ০.০১২ কিলোগ্ৰাম কাৰ্বন ১২ ত অৱস্থিত পৰমাণুৰ সমান সংখ্যক প্ৰাথমিক একক(যেনেঃ পৰমাণু, অণু, আয়ন, ইলেকট্ৰন ইত্যাদি বা এইবোৰৰ নিৰ্দিষ্ট কোনো গ্ৰুপ) থাকে, তাকে ১ ম'ল বোলে। এই সংখ্যাটি(NA) হল প্ৰায় ৬.০২২১৪১৫×১০২৩ মল।

কেণ্ডেলা
cd
দীপন তীব্ৰতা
কোনো ৫৪০×১০১২ হাৰ্টজ কম্পনাংকৰ শুদ্ধ এক-কম্পনাংক পোহৰ উৎসৰ দীপ্তিৰ বিকিৰণ তীব্ৰতা ১/৬৮৩ ৱাট/ষ্টেৰেডিয়ান হলে তাৰ দীপন তীব্ৰতাক এক কেণ্ডেলা বোলা হয়।

তথ্যসূত্ৰ

বাহ্যিক সংযোগ

শ্ৰেণী:জোখ-মাখ
মৌখাটি

মৌখাটি: (, বৈজ্ঞানিক নাম-Merops orientalis) এবিধ সৰু পতঙ্গভোজী চৰাই। মৌমাখি ইহতৰ প্ৰিয় খাদ্য। ইহঁতে উৰি থকা মৌমাখি আৰু অন্য পতঙ্গ ধৰি খায়।

বিৱৰণ

বিতৰণ

তথ্য উৎস
চুফিয়া খাতুন (লেখিকা)

চুফিয়া খাতুন (মে', ১৯২২ – ৭ জানুৱাৰী ২০২৩) এগৰাকী বাংলাদেশী লেখিকা, শিক্ষয়িত্ৰী আৰু সমাজকৰ্মী আছিল। বাংলাদেশৰ সমসাময়িক সাহিত্যক্ষেত্ৰত তেওঁ এক বিশেষ স্থান দখল কৰিছিল। আত্মজীৱনীমূলক ৰচনা, কাব্যসংকলন আৰু সমাজমুখী লেখাই তেওঁক জনপ্ৰিয় লেখিকা হিচাপে প্ৰতিষ্ঠিত কৰিছিল। ২০২১ চনত তেওঁ বাংলা একাডেমী সাহিত্য পুৰস্কাৰেৰে ভূষিত হয়।

জীৱনী

চুফিয়া খাতুনৰ জন্ম ১৯২২ চনৰ মে’ মাহত ময়মনসিংহত। শৈশৱৰপৰাই সাহিত্য-পাঠ, সাংস্কৃতিক চেতনা আৰু সমাজচিন্তা তেওঁৰ মনত বিশেষ স্থান অধিকাৰ কৰিছিল। সেই সময়ত ছাত্ৰীয়ে উচ্চশিক্ষা লাভ কৰাৰ সুযোগ সীমাবদ্ধ থাকিলেও তেওঁ অধ্যৱসায়ৰদ্বাৰা শিক্ষাক্ষেত্ৰত অগ্ৰগতি কৰিব সক্ষম হৈছিল। আনুষ্ঠানিক শিক্ষা সম্পন্ন কৰাৰ পাছত তেওঁ শিক্ষকতাক পেছা হিচাপে গ্ৰহণ কৰে আৰু বহু দশক ধৰি ময়মনসিংহ আৰু ঢাকাৰ বিভিন্ন শিক্ষাপ্ৰতিষ্ঠানত কাৰ্য নিৰ্বাহ কৰে। শিক্ষক হিচাপে তেওঁ বহু শিক্ষাৰ্থীক সাহিত্যপ্ৰেম, নৈতিক মূল্যবোধ আৰু সমাজসচেতনতা প্ৰতি উৎসাহিত কৰিছিল।

সমাজসেৱা

শিক্ষকতা, সাহিত্য আৰু সমাজসেৱাৰ লগত জড়িত চুফিয়া খাতুনে বিশেষকৈ নাৰী শিক্ষা আৰু স্বনিৰ্ভৰতা, বিপন্ন শিশুৰ শিক্ষাগত সহায়তা, আৰু নিম্ন-মধ্যবিত্ত পৰিয়ালৰ সমস্যাবোৰলৈ তেওঁ বিশেষ দৃষ্টি দিছিল। বিভিন্ন সামাজিক সংগঠন আৰু নাৰী বিকাশমুখী অনুষ্ঠানত তেওঁ সক্ৰিয়ভাবে যুক্ত হৈ আছিল।

সাহিত্যকীৰ্তি

চুফিয়া খাতুনৰ লেখনীৰ বৈশিষ্ট্য হৈছে সহজ ভাষা, স্পষ্ট ভাবনা আৰু গভীৰ মানৱিকতা। তেওঁৰ সাহিত্যচিন্তা মূলত সমাজজীৱনৰ বাস্তৱ সমস্যা, বিশেষকৈ নাৰীজীৱনৰ সংকট, শোষণ আৰু মানসিক যন্ত্ৰণাক কেন্দ্ৰ কৰি গঢ় লৈ উঠিছিল। তেওঁৰ লেখনীতে ব্যক্তিগত অভিজ্ঞতা আৰু সামাজিক পৰ্যবেক্ষণ দুয়ো গভীৰভাৱে দেখা যায়। তেওঁ শিক্ষাজীৱনত যিমান অভিভাৱক, নাৰী আৰু শিশুসকলৰ নিকটত আহিছিল, সেই অভিজ্ঞতাই তেওঁৰ অনেক লেখা আৰু কবিতাক উদ্দীপিত কৰিছিল। বিশেষকৈ নাৰীৰ মৰ্যাদা, স্ব-অধিকাৰ, সামাজিক কাৰাগাৰ আৰু প্ৰগতি-চিন্তাক লৈ তেওঁ উপস্থাপন কৰা ভাষাই সমসাময়িক বাংলাদেশেৰ নাৰীবাদী সাহিত্যক সুমৃদ্ধ কৰিছিল। বিভিন্ন পত্ৰ-পত্ৰিকাতো তেওঁ নিয়মীয়াকৈ লিখিছিল আৰু সাহিত্য-সভা, পাঠচক্ৰত সক্ৰিয় অংশগ্ৰহণ কৰিছিল। সমাজ-সংস্কৃতি সম্পৰ্কীয় আলোচনাতো তেওঁ এগৰাকী মূল্যৱান মতামতদাতা হিচাপে স্বীকৃতি পাইছিল। সাহিত্য আৰু সমাজচিন্তাৰ ক্ষেত্ৰত তেওঁৰ এই দীৰ্ঘসময়ৰ অৱদানেই তেওঁক বাংলাদেশৰ নাৰীমুক্তি আন্দোলন আৰু সমকালীন গদ্য-স্মৃতিকথাৰ জগতে এক উল্লেখযোগ্য স্থান প্ৰদান কৰিছে।

তেওঁৰ উল্লেখযোগ্য গ্ৰন্থবোৰ হৈছে—
জীৱন নদীৰ বাঁকে বাঁকে (২০০৫): আত্মজীৱনীমূলক এই গ্ৰন্থত জীৱনৰ নানা সন্ধিক্ষণ বৰ্ণিত।
সোনা ঝৰা দিন (২০০৬): শিশুসাহিত্য; নৈতিক চেতনা জাগ্ৰত কৰা।
ওপো ভুবন: সমাজ, প্ৰকৃতি আৰু মানৱিক অনুভৱৰ কাব্যসংকলন।
প্ৰবাসেৰ প্ৰাপ্তি (২০১৪): প্ৰবাসজীৱনৰ অভিজ্ঞতা, একাকিত্ব আৰু সামাজিক বাস্তৱতা।
নাৰীৰ চোখেৰৰ জল (২০১৮): নাৰীৰ অভিজ্ঞতা আৰু সমাজৰ দ্বৈত মানদণ্ডৰ সমালোচনা।

মৃত্যু

২০২৩ চনৰ ৭ জানুৱাৰীত ঢাকাত তেওঁৰ মৃত্যু ঘটে। মৃত্যুকালে তেওঁৰ বয়স আছিল ১০০ বছৰ। সাহিত্য আৰু সমাজকৰ্ম ক্ষেত্ৰত তেওঁৰ অৱদান বাংলাদেশৰ সংস্কৃতি ইতিহাসত দীঘলীয়া স্মৃতি হিচাপে ৰৈ যাব।

তথ্যসূত্ৰ

শ্ৰেণী:বাংলাদেশৰ নাৰীবাদী
শ্ৰেণী:লেখিকা
চন্দ্ৰেশ কুমাৰ কাটোছ

চন্দ্ৰেশ কুমাৰী কাটোচ (, জন্ম: সিং; জন্ম: ১ ফেব্ৰুৱাৰী ১৯৪৪) ভাৰতীয় জাতীয় কংগ্ৰেছ দলৰ এগৰাকী ভাৰতীয় ৰাজনীতিবিদ। তেওঁ ভাৰতৰ কেন্দ্ৰীয় চৰকাৰৰ এগৰাকী প্ৰাক্তন সাংস্কৃতিক মন্ত্ৰী। তেওঁ লোকসভাৰ (সংসদৰ নিম্ন সদন) সংসদৰ সদস্য আছিল আৰু যোধপুৰ সমষ্টিক প্ৰতিনিধিত্ব কৰিছিল।

২০১২ চনৰ ২৮ অক্টোবৰত কাটোচে ভাৰত চৰকাৰৰ কেবিনেট মন্ত্ৰী হিচাপে শপত গ্ৰহণ কৰে, আৰু তেওঁক সাংস্কৃতিক মন্ত্ৰালয়ৰ নেতৃত্ব ল'বলৈ দিয়া হয়।তেওঁ যোধপুৰৰ মহাৰাজা হনৱন্ত সিং আৰু মহাৰাণী কৃষ্ণা কুমাৰীৰ কন্যা৷ হিমাচল প্ৰদেশৰ ৰাজা আদিত্য দেৱ চান্দ কটোচৰ সৈতে কাংগ্ৰাৰ ৰাজ পৰিয়ালত তেওঁ বিবাহপাশত আবদ্ধ হয়। ২০১৪ চনৰ ভাৰতীয় সাধাৰণ নিৰ্বাচনত তেওঁ প্ৰতিদ্বন্দ্বিতা কৰিছিল যদিও পৰাস্ত হৈছিল।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
এংকৰ থম

এংকৰ থম (; অৰ্থ "মহান নগৰ"), বা নকৰ থম , বৰ্তমানৰ কম্বোডিয়াত থকা ক্ষ্মেৰ সাম্ৰাজ্যৰ শেষৰখন আৰু সৰ্বাধিক কাল বৰ্তি থকা ৰাজধানী চহৰ। ইয়াক দ্বাদশ শতিকাৰ শেষৰফালে ৰজা ৭ম জয়বৰ্মণে স্থাপন কৰিছিল। ই প্ৰায় ৯ বৰ্গ কিলোমিটাৰ এলেকা জুৰি আছে। এই এলেকাটোৰ ভিতৰত জয়বৰ্মণ আৰু তেওঁ‌ৰ পৰৱৰ্তী শাসকসকলে স্থাপন কৰা কীৰ্তিচিহ্নৰ লগতে ইয়াৰ পূৰ্বৰ কালছোৱাৰো বহুসংখ্যক কীৰ্তিচিহ্ন আছে। নগৰখনৰ সোঁ‌মাজতে জয়বৰ্মণৰ ৰাজ্যিক মন্দিৰ বেয়ন অৱস্থিত। এই স্থান দক্ষিণ-পূব এচিয়াৰ এক উল্লেখনীয় পৰ্যটন স্থলী।

ব্যুৎপত্তি

এংকৰ থম হৈছে আন এক বিকল্প নাম নকৰ থমৰ পৰা ৰূপান্তৰিত নাম আৰু এই নামকহে সঠিক বুলি বিশ্বাস কৰা হয়। নকৰ শব্দটো আক্ষৰিক অৰ্থত সংস্কৃত শব্দ নগৰৰ পৰা উদ্ভৱ হৈছে। বৃহৎ বা মহান বুজোৱা ক্ষ্মেৰ শব্দ থমৰ সৈতে সংযুক্ত হৈ ই নকৰ থম হয় যদিও পিছলৈ অপভ্ৰংশ হৈ বৰ্তমানৰ নাম এংকৰ থমলৈ সলনি হয়।

ইতিহাস

সপ্তম জয়বৰ্মণৰ সাম্ৰাজ্যৰ ৰাজধানী হিচাপে প্ৰতিষ্ঠা হোৱা এংকৰ থম তেওঁৰ বৃহৎ নিৰ্মাণ কাৰ্যসূচীৰ কেন্দ্ৰবিন্দু আছিল। চহৰখনত পোৱা এক শিলালিপিত জয়বৰ্মণক বৰ আৰু চহৰখনক তেওঁৰ কন্যা বুলি উল্লেখ কৰা হৈছে।

ষোড়শ শতিকাৰ পৰাই এংকৰ থমৰ নাম প্ৰচলিত আছিল। এংকৰ থমত নিৰ্মাণ হোৱা বুলি জনা শেষ মন্দিৰটো আছিল মংগলৰ্থ আৰু ইয়াক ১২৯৫ চনত উৎসৰ্গা কৰা হৈছিল। তাৰ পিছত বৰ্তমানৰ গাঁ‌ঠনিসমূহ সময়ে সময়ে সংশোধন কৰা হৈছিল যদিও এইসমূহ অস্থাৱৰ সামগ্ৰীৰে নিৰ্মিত আছিল আৰু বৰ্তমান বৰ্তি থকা নাই।

ৰজা দ্বিতীয় বৰমৰাচাথিৰাটৰ নেতৃত্বত আয়ুথায়া ৰাজ্যই এংকৰ থম জয় কৰে, যাৰ ফলত পনহেয়া য়াটৰ অধীনত থকা ক্ষ্মেৰসকলে নিজৰ ৰাজধানী দক্ষিণ-পূব দিশলৈ ফ্নম পেনলৈ স্থানান্তৰিত হ'বলৈ বাধ্য হয়।

১৬০৯ চনৰ আগতেই কোনোবা এটা সময়ত এংকৰ থম পৰিত্যক্ত হৈছিল। এজন পশ্চিমীয়া পৰিদৰ্শকে এই ঠাইত এখন বসতিহীন চহৰৰ বিষয়ে লিখিছিল, "প্লেটোৰ আটলাণ্টিছৰ দৰে কল্পনাতীত।" এই কথা বৃহৎ পৰিসৰত লেটাৰাইটৰ ব্যাপক ব্যৱহাৰ, চহৰৰ প্ৰতিখন প্ৰৱেশদ্বাৰৰ মুখৰ স্তম্ভত আৰু প্ৰতিটো স্তম্ভৰ লগত থকা নাগ ধাৰণ কৰি থকা বিশাল মূৰ্তিত প্ৰকাশ পায়।

চিত্ৰ ভঁ‌ৰাল

তথ্য সংগ্ৰহ

শ্ৰেণী:কম্বোডিয়াৰ পৰ্যটনস্থলী
শ্ৰেণী:কম্বোডিয়া
নৱ-জাগৰণ

নৱ-জাগৰণ বা ৰেনেছাঁ (, ) হৈছে ইউৰোপত ১৪শ শতিকাৰ অন্ত ভাগৰ পৰা ১৭শ শতিকালৈকে হোৱা এক সাংস্কৃতিক, বৌদ্ধিক আৰু কলামূলক আন্দোলন। এই আন্দোলনে শাস্ত্ৰীয় প্ৰাচীন গ্ৰীক আৰু ৰোমান সভ্যতাৰ জ্ঞানক পুনৰ্জীৱিত কৰে, আৰু নতুন দৃষ্টিভংগীৰে মানৱতা, বিজ্ঞান, কলা, সাহিত্য আৰু শিক্ষাৰ ক্ষেত্ৰসমূহত এক গভীৰ পৰিৱৰ্তন সাধন কৰে।

শব্দৰ উৎস

ৰেনেছাঁ (Renaissance) শব্দটো ফৰাচী ভাষাৰ শব্দ। ইয়াৰ অৰ্থ হৈছে পুনৰ্জন্ম বা পুনৰুজ্জীৱন। ইয়াৰ দ্বাৰা বুজোৱা হয় — গ্ৰীক আৰু ৰোমান সভ্যতাৰ শ্ৰেষ্ঠতাৰ পুনঃআবিষ্কাৰ আৰু পুনঃবিকাশ। ইউৰোপত মধ্যযুগীয় অন্ধবিশ্বাসেৰে আগুৰি থকা লোকসকলৰ বুদ্ধিমত্তাই এক দুখজনক অৱস্থাত উপনীত হ’ল। ফলত অন্ধবিশ্বাস, অজ্ঞানতা, অৰ্থহীনতাৰ সৃষ্টি হৈ মুক্ত আৰু মুকলি চিন্তাৰ দুৱাৰ বন্ধ হৈ পৰিল। ফলত ব্যক্তিগত মানসিকতাৰ বিকাশত বাধাৰ সৃষ্টি হয়। যিহেতু তেওঁলোকৰ মাজত সুস্থ চিন্তা, গভীৰ অনুসন্ধান আৰু বাধাহীন জ্ঞানৰ দুৱাৰ নাছিল, সেয়েহে ব্যক্তিগত মনৰ প্ৰকৃত বিকাশ অসম্ভৱ আছিল। ৰেনেছাঁৰ এই দুৰ্বিষহ অৱস্থাৰ পৰা মুক্তি পাবলৈ ধৰিলে। আৰু এই ৰেনেছাঁৰ অৰ্থ হ’ল অন্ধকাৰ মধ্যযুগৰ পৰা মুক্তি পোৱা।

সময়সীমা আৰু স্থান

ৰেনেছাঁৰ আৰম্ভণি ইটালীত (বিশেষকৈ ফ্লৰেন্স চহৰত) ১৪শ শতিকাৰ শেষৰ ফালে হৈছিল। পিছত ই ইউৰোপৰ অন্যান্য দেশসমূহলৈ—ফ্ৰান্স, জাৰ্মানি, ইংলেণ্ড, স্পেইন আদিত—ব্যাপি পৰে। সাধাৰণতে ১৩০০–১৬০০ চনৰ সময়ছোৱাক ৰেনেছাঁ যুগ বুলি গণ্য কৰা হয়।

বৈশিষ্ট্য

গ্ৰীক আৰু ৰোমান সাহিত্য, দৰ্শন, স্থাপত্য, ভাস্কৰ্য আৰু কলাৰ পুনৰ্জাগৰণ
মানৱতাবাদ (Humanism) – মানৱৰ ক্ষমতা, যুক্তি আৰু স্বাধীনতাত বিশ্বাস
বৈজ্ঞানিক চিন্তাৰ বিকাশ (Galileo, Copernicus)
কলা আৰু চিত্ৰকলাত নতুন দিশ (Michelangelo, Leonardo da Vinci, Raphael)
সাহিত্যত জাতীয় ভাষাৰ প্ৰয়োগ (Dante, Petrarch, Shakespeare)
ছাপাখিনিৰ উদ্ভৱ (Johannes Gutenberg) আৰু জ্ঞানৰ বিস্তাৰ

উল্লেখযোগ্য ব্যক্তিত্ব

লিঅ'নাৰ্ড' দা ভিন্সি – বিজ্ঞানী, চিত্ৰশিল্পী, উদ্ভাৱক।
মাইকেলেঞ্জেল' – ভাস্কৰ্যবিদ, চিত্ৰকৰ, স্থপতিবিদ, কবি আৰু অভিযন্তা।
গেলিলিঅ’ গেলিলি – বিজ্ঞানী, জ্যোতিৰ্বিজ্ঞানৰ জনক।
নিক'ল’ মেকিয়াভেল্লি – কূটনীতিবিদ, লেখক, দাৰ্শনিক আৰু ইতিহাসবিদ।
উইলিয়াম শ্বেইকছপীয়েৰ – ইংৰাজ নাট্যকাৰ।

প্ৰভাৱ

নৱ-জাগৰণৰ ফলত ইউৰোপীয় সমাজত যুক্তিবাদ, অনুসন্ধিৎসূতা আৰু শৈল্পিক স্বাধীনতাৰ বিকাশ ঘটে। ই আধুনিক বিজ্ঞান, আধুনিক শিক্ষা পদ্ধতি, শাসনতান্ত্ৰিক চিন্তাধাৰা আৰু সাংস্কৃতিক মুক্তিৰ বাট মুকলি কৰে।

আৰু চাওক

মানৱতাবাদ

তথ্যসূত্ৰ

শ্ৰেণী:ইতিহাস
শ্ৰেণী:আন্দোলন
ন'বেল বঁটা (১৯৯৬)

১৯৯৬ বৰ্ষৰ ন'বেল বঁটা বিজয়ীৰ তালিকা:

#
শাখা
আলোকচিত্ৰ
বিজেতা
নাগৰিকত্ব
অৱদান

১
পদাৰ্থ বিজ্ঞান
|
ডেভিড এম. লী David M. Lee

"হিলিয়াম-৩ -ৰ ক্ষেত্ৰত অতিতৰলতা আৱিষ্কাৰৰ বাবে" ("for their discovery of superfluidity in helium-3")
|
ডগলাছ ড. ওছেৰ'ফ Douglas D. Osheroff

|
ৰবাৰ্ট চি. ৰিচাৰ্ডছন Robert C. Richardson

২
ৰসায়ন বিজ্ঞান
|
ৰবাৰ্ট এফ. কাৰ্ল কনিষ্ঠ Robert F. Curl Jr.

"ফুলেৰিনসমূহৰ আৱিষ্কাৰৰ বাবে" ("for their discovery of fullerenes")
|
ছাৰ হেৰল্ড ডব্লিউ. ক্ৰোট' Sir Harold W. Kroto

|
ৰিচাৰ্ড এ. স্মলী Richard E. Smalley

৩
ফিজিঅ'লজী বা মেডিচিন
|
পিটাৰ চি. ড'হাৰ্টী Peter C. Doherty

"কোষৰ দ্বাৰা চালিত প্ৰতিৰোধী ব্যৱস্থাৰ বিশিষ্টতা আৱিষ্কাৰৰ বাবে" ("for their discoveries concerning the specificity of the cell mediated immune defence")
|
ৰ'ল্ফ এম. জিংকাৰনে'জেল Rolf M. Zinkernagel

৪
সাহিত্য
|
ৱিছলাৱা জেমবৰ্ছ্‌কা Wislawa Szymborska

"সেই কবিতাৰ বাবে যিয়ে সুনিৰ্দিষ্ট ব্যংগৰ মাজেৰে ঐতিহাসিক আৰু জৈৱিক প্ৰসংগক পোহৰলৈ আনে মানৱ বাস্তৱৰ কিছু ভগ্নাংশক।" ("for poetry that with ironic precision allows the historical and biological context to come to light in fragments of human reality")

৫
ন'বেল শান্তি বঁটা
|
কাৰ্ল'ছ ফিলিপ হিমেনেছ বেলো Carlos Filipe Ximenes Belo

"পূৱ টিম'ৰৰ সংঘৰ্ষৰ ন্যায়িক আৰু শান্তিপূৰ্ণ সমাধানৰ বাবে তেওঁলোকে কৰা কামৰ বাবে" ("for their work towards a just and peaceful solution to the conflict in East Timor")
|
জোছ ৰেম'ছ-হ'ৰ্টা José Ramos-Horta

৬
অৰ্থনীতি বিজ্ঞান
|
জেমছ এ. মিৰলেছ James A. Mirrlees

"অসমত তথ্যৰ ভিতৰৰ কাৰক সম্বন্ধীয় তেওঁলোকৰ বুনিয়াদী গৱেষণাৰ বাবে" ("for their fundamental contributions to the economic theory of incentives under asymmetric information")
|
উইলিয়াম ভাইক্ৰে William Vickrey

তথ্য সংগ্ৰহ

"List of All Nobel Laureates 1996". Nobelprize.org. আহৰণ কৰা তাৰিখ: 7 Nov 2012

বাহ্যিক সংযোগ

ন’বেল ফাউণ্ডেশ্যনৰ প্ৰাতিষ্ঠানিক ৱেবছাইট

শ্ৰেণী:বৰ্ষ অনুসৰি ন'বেল বঁটা বিজয়ীৰ তালিকা